január 01-től a Babaváró kölcsön maximális összege 11 millió forintra emelkedik. Az állami kamattámogatás időszakában a havi törlesztőrészlet maximális összege 51 ezer forintra emelkedik a mostani 50 ezer forintról.
A házaspárok életkori szabálya szigorodni fog, a pár akkor lesz jogosult a babaváró felvételére, ha a feleség az igénylés napján még nem töltötte be a 30. életévet.
A 2024-es év egy átmeneti év lesz abban a tekintetben, hogy amennyiben igényléskor a házaspár hölgy tagja már terhes, és a magzat betöltötte a 12. hetet, akkor a régi életkori szabályok maradnak érvényben. Ebben az esetben a feleség igényléskor nem töltheti be a 41 éves kort.
2024-től változik a kamattámogatás összege és a kamattámogatás elvesztése esetén a büntetőkamat mértéke is. Az állam csökkentette a kamattámogatás mértékét, ugyanakkor a büntetőkamat mértéke nem csökken egyértelműen, ugyanis 2024-től a támogatás feltételeinek megszegése esetén büntetésként a kamattámogatás és a jegybanki alapkamat 3 százalékponttal növelt értéke közül a nagyobbat kell figyelembe venni. (példa: Az állam által eddig jóváírt 12,15%-os kamattámogatás mérséklődik 10,66%-ra, viszont az alapkamat 13% marad. Ekkor a büntetőkamat mértéke a 10,66% helyett 13%+3%=16% lesz.)